b'\n_START_ARTICLE_\nKamil de Lellis\n_START_SECTION_\n\xc4\x8ca\xc5\xa1\xc4\x8denje\n_START_PARAGRAPH_\nZa bla\xc5\xbeenega ga je razglasil pape\xc5\xbe Benedikt XIV. 7. aprila 1742, med svetnike pa je bil pri\xc5\xa1tet 29. junija 1746. Pape\xc5\xbe Leon XIII. ga je leta 1886, skupaj s sv. Janezom od Boga, razglasil za zavetnika bolni\xc5\xa1nic in bolnikov; Pij XI. ga je 28. avgusta 1930 razglasil za zavetnika medicinskih sester in ostalega zdravstvenega osebja; Pavel VI. ga je leta 1964 razglasil za zavetnika regije Abruco in 1974 za pripro\xc5\xa1njika italijanskih voja\xc5\xa1kih zdravstvenih delavcev._NEWLINE_Njegov god se praznuje 14. julija, na dan smrti. Telo svetnika se \xc4\x8dasti v rimski cerkvi Svete Marije Magdalene; relikvija njegovega srca pa se hrani v sveti\xc5\xa1\xc4\x8du, posve\xc4\x8denem njemu, v doma\xc4\x8dem kraju Bucchianico._NEWLINE_16. junija 2012, prvi\xc4\x8d po \xc5\xa1tirih stoletjih, so posmrtni ostanki sv. Kamila romali v Bucchianico in tam ostali do 27. julija.'